Louis Laneau (til høyre, forefront) var tett engasjert i franskmennenes kontakter med kong Narai. Chevalier de Chaumont presententerer her et brev fra kong Ludvig XIV til kong Narai.
**Louis Laneau**, M.E.P. (født 31. mai 1637 i Mondoubleau i Frankrike, død 16. mars 1696 i Ayutthaya i Siam) var en fransk katolsk biskop på 1600-tallet som var aktiv som misjonær i kongeriket Siam. Han var medlem av *Société des Missions Etrangères*, Det parisiske ytremisjonsselskap.

Liv og virke
------------

### Prest

Louis Laneau ble ordinert til prest i *La Société des Missions Etrangères*.

Han ble sendt til Siam, og ble i 1662 tiltenkt son etterfølger etter biskop Ignace Cotolendi med ansvar for Nankin. Han var på vei landeveien fra India til sitt embede i Kina, og døde nær Masulipatam mens han ventet på å komme videre via Siam. Men Kabeau ble likevel ikke sebdt til Kina. 

### Apostolisk vikar av Siam, titulærbiskop

Den 4. juli 1669 ble Laneau utnevnt til apostolisk vikar av Siam og titulærbiskop av *Metellopolis*.[1] Den 25. mars 1674 ble han bispeviet av Pierre Lambert de la Motte, apostolisk vikar av Cochin, med biskop François Pallu, apostolisk vikar av Fo-Kien, som medkonsekrator.[1] Som apostolisk vikar i Siam var han leder for den katolske misjon i hele Bakindia, inklusaive Indokina, med hovedkvarter i Ayutthaya.

### Biskop av Ayutthaya

Laneau ble biskop av Ayutthaya i 1674.

Msgr Laneau arbeidet med å formidle den kristne tro og tok seg også av annamittiske kristne i landet og de japanske kristne som rødseglskipene hadde bragt til Siam. Den siamesiske kong Narai ønsket disse misjonærene hjertelig velkommen, og ga dem land til en kirke, et misjonshus og et presteseminar (St. Josephs koloni). Han ønsket å redusere nederlandsk og portugisisk innflytelse i området. Laneau hadde en nøkkelrolle i å overbevise den siamesiske kongen om å sende en ambassade til Frankrike.

Under den siamesiske revolusjon i 1688 ble Laneau og hans misjonærer tatt som gisler av siameserne, som garantister for gjennomføringen av retrettavtalen som ble forhandlet frem mellom franskmennene og siameserne. Revolusjonen, egentlig et kupp, bragte til makten en antikristen monark, Phetracha. Ettersom franskmennene ikke klarte å respektere flere elementer i avtalen, ble Laneau og hans misjonærer fengslet av de harme siamesere. Phetracha utviste de fleste franskmennene fra landet.

Laneau ble ikke sluppet fri fra siamesisk fangenskap før i april 1691. 

Han døde i Ayutthaya 16. mars 1696.

Verker
------

* *Rencontre avec un sage bouddhiste*. En dialog mellom en kristen misjonær og en buddhistisk vismann, med en presentasjon av den kristne lære ved hjelp av buddhismens ord og begreper. Boken ble opprinnelig skrevet på siamesisk.
* *La Déification des Justes* (latin: «de Deification iustorum», norsk «De rettferdiges guddommelighet»). En bok skrevet under hans fangenskap etter revolusjonen.

Episkopalgenealogi
------------------

Hans episkopalgenealogi var:

* Kardinal François de Joyeuse (1562-1615) \*bispeviet 1586
* Kardinal François d'Escoubleau de Sourdis (1574-1628) \*1599
* Biskop Jean-François de Gondi (1584-1654) \*1623
* Erkebiskop Victor Le Bouthilier (1597-1670) \*1628
* Biskop Pierre Lambert de la Motte, M.E.P. (1624-1679) \*1660
* Biskop *Louis Laneau*, M.E.P. (1637-1696) \*1674

Litteratur
----------

* Smithies, Michael, *Three military accounts of the 1688 revolution in Siam*, Orchid Press, Bangkok 2002, ISBN 974-524-005-2
* *Les Missions Etrangères. Trois siecles et demi d'histoire et d'aventure en Asie* Editions Perrin, 2008, ISBN 978-2-262-02571-7
* Simona Somsri Bunarunraksa: *Monseigneur Louis Laneau (1637-1696) : un pasteur, un théologien, un sage ?*, Paris, L'Harmattan, 2018, 314 p. ISBN 9782343153889
* Françoise Fauconnet-Buzelin: *Un évêque au pays des Talapoins - Louis Laneau, premier vicaire apostolique du Siam (1637-1696)*, Paris, Cerf, 2021, 395 p. ISBN 978-2-204-13846-8

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Social Networks and Archival Context, SNAC Ark-ID w6nk3k4j, besøkt 9. oktober 2017[Hentet fra Wikidata]
3. ↑  Cheney, David M. «Bishop Louis Laneau, M.E.P. †». *Catholic-Hierarchy.org*. Besøkt 31. desember 2021. ]]
4. ↑  *Asia in the making of Europe* s.232-233
5. ↑  Thai Ministry of Foreign Affairs Arkivert 2009-06-21 hos Wayback Machine
6. ↑  «CATHOLIC ENCYCLOPEDIA: Siam (Thailand)». *www.newadvent.org*. Besøkt 3. juli 2020.
7. ↑  «CATHOLIC ENCYCLOPEDIA: Siam (Thailand)». *www.newadvent.org*. Besøkt 3. juli 2020.
8. ↑  Smithies, s.8
9. ↑  Smithies, p.150
10. ↑  Smithies, s.166-167
11. ↑  Smithies, s.185
12. ↑  laneau, lest 28. juli 2023

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** LCCN **·** ISNI **·** BNF **·** BNF (data) **·** SUDOC
 |